Vars ertjie-en-kruisement-sop met groente en dukkah | rooi rose Vars ertjie-en-kruisement-sop met groente en dukkah | rooi rose
Vars ertjie-en-kruisement-sop met groente en dukkah
Dukkah is 'n geurige saadmengel. Die hoeveelheid is genoeg vir 'n volgende keer wanneer jy lamsvleis of vis gaarmaak.
Vars ertjie-en-kruisement-sop met groente en dukkah deur Vickie de Beer, bygestaan deur Gilionelle Kaba. Foto: Lee Schwagele
Vervang die hoender-aftreksel met groente-aftreksel vir 'n vegetariese ete
Serves: 4, as voorgereg Nutrition facts: 200 calories 20 grams fat
30 ml (2 e) pistasieneute
125 ml (½ k) haselneute
60 ml (1⁄4 k) amandels
5 ml (1 t) vinkelsaad
45 ml (3 e) koljandersaad
45 ml (3 e) wit sesamsaad
1 kg gevriesde ertjies
'n hand vol kruisementblare
75 g fyn groenboontjies
4 peusel-komkommers, in linte gesny
Voorverhit oond tot 180 °C. Gooi die sonneblomsaad, pistasie- en haselneute en amandels op 'n bakplaat uit. Rooster die neute vir 5-7 min. of tot liggies goudkleurig. Rooster die koljander- en komynsaad in 'n pannetjie oor matige hitte tot goudkleurig.
Meng al die bestanddele en verwerk in 'n voedselverwerker - nie te fyn nie (of gebruik 'n stamper en vysel). Hou eenkant.
Verhit 'n groot kastrol oor hoë hitte. Gooi die olie en uie daarin en braai die uie vir 3-4 min. tot deursigtig. Voeg die hoenderaftreksel by en bring tot kookpunt. Voeg die ertjies by en laat prut vir 3-4 min.
Haal van die hitte af en puree dit met 'n stokmenger (of versapper) tot glad. Gooi die kruisementblare by en verwerk weer tot glad.
Gooi die mengsel deur 'n sif om 'n gladde tekstuur te kry. Voeg die suurlemoensap by en geur met sout en peper.
Verhit water in 'n middelslagkastrol tot kookpunt. Blansjeer die mange tout, boontjies en aspersies om die beurt vir 2-3 min. in die kokende water, of tot sag. Lig met 'n gaatjieslepel uit en gooi die groente in yskoue water om die kookproses te stop en te verseker dat die groente nie verkleur nie.